|  |  |  |  |
| --- | --- | --- | --- |
| **Sykdom** | **Kan få sykdommen flere ganger** | **Symptomer** | **Forhåndsregler** |
| Øyeinfeksjon/katarr | Ja | Rødhet og rennende øyne, Materie/verk fra øyne | Barna trenger ikke å holdes hjemme ved øyekatarr. Er betennelsen så kraftig, kontakt lege, så avgjør legen om barnet trenger behandling og kan gå i barnehagen. |
| Diarè og oppkast | Ja | Bløt avføring og oppkast | Kan vende tilbake til barnehagen etter 2 døgn, altså 48 timer etter at de er blitt symptomfrie. Dette gjelder også bleiebarn. Dette skyldes den store smittefaren, og kommer barna for tidlig tilbake, vil barna bli smittet om og om igjen |
| Forkjølelse/influensa | Ja | Snue, snørrdannelse, hoste, nesetetthet, press over bihuler og rennende øyne. | Kan vende tilbake til barnehagen når allmenntilstand tilsier det. |
| Hoste/luftveis symptomer | Ja |  | Ved hoste uten feber kan barnet gå tilbake til barnehagen når allmenntilstanden tilsier det. Ved langvarig eller kraftig hoste bør barnet undersøkes for bl.a. kikhoste. |
| Ørebetennelse | Ja | Øreverk, kombinert med feber og forkjølelse. | Kan vende tilbake til barnehagen når allmenntilstanden tilsier det. |
| Brennkopper | Ja | Sår med gulaktig skorpe som det kan renne gul væske fra, væskefylte blemmer, kløe. | Kan vende tilbake til barnehagen når hudlesjonene er under kontroll. Det må ikke lenger være fare for at smitteførende sårsekret kan påføres andre barn direkte eller indirekte gjennom kontaktpunkter. |
| Hodelus | Ja | Synlig egg ved hårrøtter, kløe i hodebunnen etter hvert. Av og til synlige lus. | Viktig at alle barn sjekkes ved utbrudd. Bare barn med lus/egg behandles. Kan gå i barnehagen etter første runde med behandling. |
| Kikhoste | Nei | Gjøende hoste spesielt om natten, ofte hosteanfall. | Ved behandling tidlig i sykdomsforløpet blir pasienten vanligvis smittefri 5 dager etter igangsatt behandling, og barnet bør derfor holdes hjemme fra barnehagen i denne perioden. Kommunehelsetjenesten avgjør om mangelfull vaksinerte og uvaksinerte barn i barnehagen skal vaksineres. |
| Barnemark/spolmark |  | Kløe rundt endetarmsåpning, spes om natten. Av og til synlige sytråd (5-10 mm lange) lignende mark. | Kan vende tilbake til barnehagen etter igangsatt behandling. Det er ikke grunnlag for å behandle alle barn i en barnehage ved påvist enkelttilfelle hos et barnehagebarn. |
| Ringorm (sopp) |  | Ringformet utslett spesielt på overkropp og hodebunn. | Kan vende tilbake til barnehagen dagen etter at behandling er igangsatt. |
| Vannkopper | Nei | Lett feber, små væskefylte blærer over hele kroppen, kløe. | Kan gå i barnehagen når utslettet har tørket helt inn, etter ca 7-10 dager. Dersom barn eller søsken til barn i barnehagen har kreft eller immunsvikt, skal disse foreldre og kommunehelsetjenesten umiddelbart informeres ved mistanke om vannkopper i barnehagen |
| Skarlagensfeber | Nei | Feber, halsvondt, utslett som skaller av i andre sykdomsuke, spes på hender og føtter. | Kan gå i barnehage etter full penicillindose i tre døgn. I tillegg må barna være i god form, og feberfrie før de kommer tilbake i barnehagen. |
| 5. barnesykdom | Nei | Sammenflytende utslett i ansikt og senere resten av kroppen. Lett feber. | Kan gå i barnehage ved god allmenntilstand uavhengig av utslett. |
| 4. barnesykdom 6. barnesykdom | Nei | Feber noen dager, deretter utslett spes overkropp og ven/armer. | Kan gå i barnehagen ved god allmenntilstand og uavhengig av utslett. |
| Herpes (munnsår) | Ja | Blærer, etter hvert skorpebelagte sår i ansiktet, ofte ved leppene. | Kan gå i barnehage som normalt. |
| Hånd-fot- og munnsyke | Ja | Lett feber, halsonde, utslett rundt munnen og randen av fotsåle og håndflate | Kan gå i barnehage ved god allmenntilstand uavhengig av utslett. |
| Mollusker | Ja | Små hvite knuter i huden. | Kan gå i barnehagen som normalt. |
| Vorter | Ja | Oftest på hender og under fotsålen | Kan gå i barnehagen som normalt. |

Ved tvil om barnets allmenntilstand, kontakt lege.

Ved meslinger, røde hunder, kusma, og leverbetennelse (hepatitter), spør kommunehelsetjenesten om råd.

Infeksjoner som hjernehinnebetennelse (meningitt) og hepatitt B krever spesiell håndtering med hensyn til barnehager. Kontakt kommunelegen for nærmer håndtering.

Byhaugen Barnehage 29.03.2012